26/12/2017 | Administración LocalMunicipal
Lousame
Aprobación definitiva da ordenanza fiscal reguladora do imposto sobre bens inmobles do Concello de Lousame.

O Pleno do Concello de Lousame, na sesión extraordinaria e urxente do día 22.12.2017, acordou a aprobación definitiva, con resolución expresa das alegacións presentadas, da modificación da Ordenanza fiscal reguladora do Imposto sobre Bens Inmobles, cuxo texto íntegro se fai público en cumprimento do artigo 17 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo: <<ORDENANZA FISCAL REGULADORA DO IMPOSTO SOBRE BENS INMOBLES (IBI) De conformidade co establecido nos artigos 2.1. b), 15.2, 59.1. a) e 60 a 77 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais (TRLRFL) o Concello de Lousame esixe e regula o Imposto sobre Bens Inmobles a través desta ordenanza fiscal. Para os efectos deste imposto, e de conformidade co artigo 61.3 do TRLRFL terán a consideración de bens inmobles rústicos, de bens inmobles urbanos e de bens inmobles de características especiais, os definidos como tales nas normas reguladoras do Catastro Inmobiliario. Non estarán suxeitos a este imposto os inmobles definidos e relacionados no artigo 61.5 do TRLRFL. Estarán exentos deste imposto os inmobles definidos e relacionados no artigo 62 do TRLRFL. Tipos de gravame aplicables.4.1. O tipo de gravame aplicable aos bens de natureza urbana queda fixado no cero coma cincuenta por cento (0,50%). 4.2. O tipo de gravame aplicable ós bens de natureza rústica queda fixado no cero coma corenta e cinco por cento (0,45%). 4.3. O tipo de gravame aplicable ós bens inmobles de características especiais establécese no un coma tres por cento (1,3%). A cota íntegra deste imposto será o resultado de aplicar á base liquidable o tipo de gravame que corresponda, segundo se establece no artigo 4 anterior. A cota líquida obterase minorando a cota íntegra co importe das bonificacións previstas legalmente. De conformidade co previsto no artigo 62.4 do TRLRFL, gozarán de exención: 6.1. Os bens inmobles de natureza urbana que teñan unha cota líquida inferior a 2,75 euros.6.2. Os bens inmobles de natureza rústica, agrupados nun único documento de cobro en aplicación do disposto no artigo 77.2 da citada Lei, que teñan unha cota líquida inferior a 2,60 euros.7.1. En base ó disposto no artigo 74.4 da citada Lei, gozarán dunha bonificación do noventa por cento (90%) da cota íntegra, os suxeitos pasivos titulares de familia numerosa, sempre que os bens inmobles, urbanos ou rústicos, sexan da súa titularidade. A bonificación prevista neste artigo ten carácter rogado, deberá xustificarse con título de familia numerosa ou calquera outro documento emitido por organismo oficial; terá unha duración condicionada á vixencia do título de familia numerosa e será compatible con tódolos beneficios fiscais previstos no Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais.7.2. Gozarán dunha bonificación do noventa e cinco por cento (95%) da cota íntegra do imposto, aqueles inmobles nos que se desenvolvan, total e exclusivamente, actividades agrarias ou gandeiras pertencentes ao sector primario e que sexan declaradas de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego, que xustifiquen tal declaración. A bonificación terá carácter rogado e producirá efectos a partir do período impositivo seguinte ao da presentación da solicitude, sen carácter retroactivo. Para poder gozar desta bonificación, os interesados deberán presentar a seguinte documentación: a) Certificado de Facenda no que conste a situación censual do solicitante. b) Acreditación da titularidade catastral do inmoble. c) Certificado de non ter débedas coa Facenda estatal, autonómica e local; nin coa Seguridade Social. d) Xustificante do recoñecemento de explotación ou licenza de actividade correspondente. O concello realizará de oficio todas as actuacións precisas para a comprobación dos extremos expostos ao respecto desta bonificación.7.3. As bonificacións serán aprobadas, no seu caso, pola Xunta de Goberno Local previo informe técnico. En canto ó non expresamente previsto na presente Ordenanza, rexerán e serán de aplicación os preceptos contidos no citado Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, lexislación complementaria e concordante, así coma as disposicións de desenvolvemento destas. A presente ordenanza fiscal entrará en vigor o día da súa publicación no Boletín Oficial da Provincia, e será de aplicación con efectos dende o día 01.01.2018, permanecendo en vigor ata a súa modificación ou derrogación expresa.>> Contra o presente acordo, poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contado a partir do día seguinte ao da publicación deste anuncio, de conformidade co establecido no artigo 19 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo. Lousame, a 22 de decembro de 2017 A Alcaldesa Mª Teresa Villaverde Pais